da sv sv da da da da da da de da da da da da da en en da sv als da da sv en sv en da en en en fr nl da da da da da en da da da da da fr da da da da nl da da da en en en en en en en fi da nb da da it en da da da fr da da da da nn da tr da da da da en da da en sv sv sv da de ru de nds da en fr ms sv da da de da da en en en nb
Vores LAN-Party var en stor succes! – Autisme- og Aspergerforeningen for Voksne
Udgivet af Autisme- og Aspergerforeningen for voksne
Medarrangør af LAN-PARTY FOR BØRN OG UNGE MED AUTISME I Nordjylland.
Den 5. juni 2021 afholdt vi et LAN-Party for børn og unge med autisme i samarbejde med Landsforeningen Autisme Kreds Nordjylland. Det foregik hos IT-Nørden i Nibe, som faciliterede arrangementet for os.
Det var en stor succes og alle fik en god oplevelse ud af det!
SOCIALT SAMVÆR SKAL GIVE MENING!
Et LAN-PARTY giver rigtig god mening for os, da der er mange autister, der interesserer sig for computerspil, men mangler et fælleskab med ligesindede. Selvfølgelig kan de sidde derhjemme og spille med andre online, men det giver altså bare noget mere at komme ud og møde andre, som er i samme båd.
Og det skal give mening at mødes. For nogle giver det mest mening med et LAN-PARTY, og for andre vil det give mere mening med en skovtur, eller en café aften hvor man snakker om forskellige emner, interesser og erfaringsudveksler. Det er vigtigt, at vi tilbyder en bred vifte af sociale arrangementer i foreningen, så der er noget for alle.
HYGGE OG SPIL MED LIGESINDEDE
Mange forbinder nok et LAN-PARTY med larm og en masse unge mennesker, der sidder i en stor hal og råber. Sådan var det ikke til vores LAN-PARTY. Der var ikke mange mennesker, da deltagerantallet var holdt nede på et niveau, så det var behageligt for alle, og der var en afslappet og rolig atmosfære under hele arrangementet.
Der var også tid til at hyggesnakke, og flere kom også for det sociale og hyggen. Andre sad bare og spillede for sig selv. Det var der også plads til.
VIRTUAL REALITY (VR) VAR ET HIT!
Der var også et sted, hvor man kunne prøve VR. VR er et headset som man får på hovedet, og så føles det som om man er inde i spillet. Jeg havde ikke meget fidus til det. Syntes det var en smule ubehageligt, at blive lukket inde i den verden.
Men mange af deltagerne var vildt begejstret, og der var kø til at prøve det.
I et andet rum havde vi tilsluttet en gammel Commodore 64 konsol til et fjernsyn. Der blev bl.a. spillet et motorcykelspil. Det var også et hit. Det var meget sjovt at se, hvor primitivt spillene var dengang.
VI GENTAGER SUCCESEN TIL EFTERÅRET!
Vores LAN-PARTY var en stor succes!
De tilbagemeldinger vi har fået efter arrangementet, har været overvældende positive. Det er så fedt, men det forpligter også. Nu skal vi jo gentage successen til efteråret. Det bliver et fast arrangement, som vi kommer til at holde 2 gange om året.
Her til sidst vil jeg benytte lejligheden, til at takke Landsforeningen Autisme Kreds Nordjylland og især
IT- Nørden for det gode samarbejde!
Indkaldelse til ekstraordinær generalforsamling →
Skriv et Svar Cancel Reply
Din email-adresse vil ikke blive publiceret. Krævede felter er markeret med *. For at undgå spam mv. skal alle kommentarer godkendes før, at de offentliggøres her på siden. Kommentarer fra falske email-adresser bliver ikke godkendt.
Autisme og Aspergerforeningens mødesteder:
Tak til vores sponsorer og samarbejdspartnere
Debatindlæg: Aldrig har vi talt mere om psykiatri. Men hvorfor gør politikerne ingenting?
Tale ved Landsforeningen Autismes 60 års jubilæum
Følg os på Facebook
Ja tak, jeg vil gerne modtage nyhedsbrev fra Autisme- og Aspegerforeningen for Voksne. Jeg kan til enhver tid afmelde mig igen.
Du vil modtage en email, hvor du skal bekræfte tilmeldingen.
Autisme- og Aspergerforeningen for Voksne
30 12 70 11
Kun efter forudgående aftale.
Bestyrelsen deles om at besvare opkald, så vi opfordrer til man skriver en mail eller en sms, i forvejen.
Man aftaler i korrespondancen en tid, hvor man kan tale med et af  bestyrelsesmedlemmerne.
Telefonen er ude af drift i øjeblikket,
vi beklager og henviser til info@aspergerforeningen.dk
Copyright © 2022 Autisme- og Aspergerforeningen